Z A P I S N I K

                               13. sjednice Vijeća Gradske četvrti Donji grad

održane 24. 04. 2018. u zgradi Područnog ureda Centar, Zagreb, Ilica 25/I, dvorana 8 s početkom u 17.00 sati

Nazočni članovi Vijeća Gradske četvrti Donji grad: Gordana Barberić, Nadežda Čačinovič, Darko Domitrović, Robert Faber, Alen Lochert (17.05), Vilim Matula, Marijan Oljica, Petar Paradžik, Vesna Roje, Tomislav Stipanović, Branko Stojković, Željko Stura, Tomislav Štriga, Josip Troha

Nenazočni članovi Vijeća Gradske četvrti Donji grad: Dean Čizmar (opr.)
Drugi nazočni:  Suzana Ječ - voditeljica Odsjeka za rad Gradske četvrti, Nenad Kranjčec, Izeta Alić  - djelatnici Gradskog ureda za mjesnu samoupravu.
Predsjednik Vijeća Gradske četvrti Donji grad  pozdravlja  nazočne i  konstatira da je na sjednici prisutno 13 od 15 članova Vijeća, čime su stečeni uvjeti za raspravu i pravovaljano odlučivanje.
Gosp. Paradžik otvara raspravu o zapisniku 11. i 12. sjednice Vijeća Gradske četvrti te upoznaje članove  s dostavljenom primjedbom gosp. Locherta na 3. točku u Planu komunalnih aktivnosti koji je bio na dnevnom redu 11. sjednice Vijeća.Vijeće većinom glasova „za“ prihvaća primjedbu gosp. Locherta. 
Gosp. Štriga stavlja primjedbu na zapisnik 11. sjednice Vijeća jer smatra da je potrebno navesti zbog čega je potrebno uređenja Klaićeve ulice od kbr. 9. do 11. Nakon iznesenog Vijeće većinom glasova prihvaća zapisnike 11. i 12. s iznesenim primjedbama.
Predsjednik Vijeća otvara raspravu o dostavljenom Dnevnom redu 13.sjednice Vijeća.
Gđa. Barberić predlaže da se točka Razno ograniči na 5-6 bitnih pitanja i prijedloga kako bi se kvalitetnije  raspravljalo o prioritetima Vijeća. 
Gosp. Stura napominje da je 23. travnja ove godine dostavio prijedlog dodatnih točaka dnevnog reda 13. sjednice Vijeća te traži očitovanje o istom.

Gosp. Oljica predlaže da se na sjednicu uvrsti točka dnevnog reda vezano za  zaključak i očitovanje  Vijeća MO“Hrvatski narodni vladari“ o radovima na Trgu žrtava fašizma.

Gosp. Paradžik predlaže uvrštenje točke o potrebi sazivanja Zbora građana. 
U raspravi o ovom prijedlozima sudjeluju: gosp. Stura, gosp. Oljica, gosp. Lochert, gosp. Stipanović, gosp. Štriga, gosp. Matula, gđa. Roje.

Nakon rasprave Vijeće većinom glasova „za“ ( jedan „suzdržan“- gosp. Lochert) donosi zaključak da se gosp. Paradžiku, gosp. Matuli i gosp. Stojkoviću putem maila šalju pitanja i prijedlozi članova Vijeća u svezi točke Razno.
Vijeće nakon glasovanja ( sedam „za“ i sedam „protiv“) ne prihvaća  prijedlog proširenja dnevnog reda gosp. Sture. Vijeće prima na znanje Zaključak Vijeća MO Hrvatski narodni vladari“ jer ista ne može biti na dnevnom redu sjednice Vijeća Gradske četvrti.
Prijedlog gosp. Paradžika o sazivanju Zbora građana Vijeće prihvaća većinoma glasova „za“ (dva „protiv“- gosp. Oljica, gosp. Domitrović, tri „suzdržana“- gosp. Troha, gosp. Stura, gosp. Stipanović).

Vijeće većinom  glasova „za“ (dva „protiv“- gosp. Oljica, gosp. Domitrović, tri „suzdržana“- gosp. Troha, gosp. Stura, gosp.Stipanović) donosi
DNEVNI RED:

1. Prijedlog plana gospodarenja otpadom Grada Zagreba, donošenje zaključka
2. Usporedna analiza rješenja za postavljanje spremnika za odvojeno prikupljanje miješanog komunalnog otpada i biorazgradivog komunalnog otpada na javnoj površini, donošenje zaključka

3. Prijedlog odluke o izmjeni i dopuni Odluke o komunalnoj naknadi, donošenje zaključka
4. Prijedlog zaključka o prihvaćanju Modela strateškog partnerstva za pokretanje proizvodnje u Imunološkom zavodu između Grada Zagreba i Vlade Republike Hrvatske, donošenje zaključka
5. Prijedlog odluke o dopunama Odluke o izvršavanju Proračuna Grada Zagreba za 2018., donošenje zaključka
6. Prijedlog izmjene Zagrebačke strategije izjednačavanja mogućnosti za osobe s invaliditetom u razdoblju od 2016. do 2020., donošenje zaključka
7. Prijedlog odluke o izboru Zajednice ponuditelja Pokop d.o.o. za povjeravanje obavljanja poslova prijevoza pokojnika koji se financiraju iz Proračuna Grada Zagreba, donošenje zaključka
8. Prijedlog odluke o izmjenama i dopuni Odluke o određivanju poslova javne rasvjete koji se financiraju iz Proračuna Grada Zagreba, donošenje zaključka
9. Prijedlog zaključka o sklapanju I. Dodatka Ugovoru o pružanju komunalne usluge i o nadoknadi dijela troškova prijevoza putnika u javnom prijevozu, donošenje zaključka
10. Prijedlog odluke o izmjenama i dopuni Odluke o Stipendiji Grada Zagreba za nagrađene učenike srednjih škola na međunarodnim natjecanjima, donošenje zaključka
11. Prijedlog odluke o Stipendiji Grada Zagreba za izvrsnost, donošenje zaključka
12. Prijedlog odluke o Stipendiji Grada Zagreba za učenike koji se obrazuju za deficitarna zanimanja za potrebe obrtništva, donošenje zaključka
13. Prijedlog odluke o promjeni djelatnosti Geodetske škole, donošenje zaključka
14. Prijedlog odluke o proširenju djelatnosti Dječje bolnice Srebrnjak, donošenje zaključka
15. Prijedlog odluke o izmjenama i dopuni Odluke o javnim priznanjima Grada Zagreba, donošenje zaključka
16. Prijedlog odluke o utvrđivanju lokacija za kupanje i trajanju kupališne sezone u 2018., donošenje zaključka
17. Prijedlog odluke o izmjeni i dopuni Odluke o obavljanju osnivačkih prava i obveza nad javnom vatrogasnom postrojbom Grada Zagreba, donošenje zaključka
18. Prijedlog odluke o osnivanju postrojbi civilne zaštite opće namjene Grada Zagreba, donošenje zaključka
19. Prijedlog odluke o osnivanju postrojbi civilne zaštite specijalističke namjene Grada Zagreba, donošenje zaključka
20. Zbor građana
      21. Razno
Ad 1. Prijedlog plana gospodarenja otpadom Grada Zagreba
Predsjednik Vijeća upoznaje članove Vijeća s prijedlogom zaključka. 

Vijeće, bez rasprave, većinom glasova „protiv“ ( pet „za“ – gosp. Oljica, gosp. Domitrović, gosp. Troha, gosp. Stura, gosp. Stipanović) donosi
Z A K LJ U Č A K

o davanju mišljenja na Prijedlog plana gospodarenja otpadom

Grada Zagreba

1. Vijeće Gradske četvrti Donji grad daje negativno mišljenje na Prijedlog plana gospodarenja otpadom Grada Zagreba.
2. Ovaj će zaključak biti upućen Stručnoj službi gradonačelnika.

Ad.2.  Usporedna analiza rješenja za postavljanje spremnika za odvojeno prikupljanje 
            miješanog komunalnog otpada i biorazgradivog komunalnog otpada na javnoj 
            površini 
U raspravi sudjeluju gosp. Lochert, gđa. Roje, gosp. Faber.
Nakon rasprave i glasovanja ( pet „za“- gosp. Oljica, gosp. Domitrović, gosp. Troha, gosp. Stura, gosp. Stipanović, dva „suzdržana“- gosp. Lochert, gosp. Štriga, ostali „protiv“) Vijeće donosi                       
Z A K LJ U Č A K
o davanju mišljenja na Usporednu analizu rješenja za postavljanje spremnika za odvojeno prikupljanje miješanog komunalnog otpada i biorazgradivog otpada na javnoj površini
     1.    Vijeće Gradske četvrti Donji grad daje negativno mišljenje na Usporednu analizu
rješenja za postavljanje spremnika za odvojeno prikupljanje miješanog komunalnog 

otpada i biorazgradivog otpada na javnoj površini.
     2.    Ovaj će zaključak biti upućen Stručnoj službi gradonačelnika.

Ad.3.  Prijedlog odluke o izmjeni i dopuni Odluke o komunalnoj naknadi
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog odluke o izmjeni i dopuni Odluke o komunalnoj naknadi
1.   Vijeće Gradske četvrti Donji grad daje pozitivno mišljenje na Prijedlog odluke o    

       izmjeni i dopuni Odluke o komunalnoj naknadi
2.   Ovaj će zaključak biti upućen Stručnoj službi gradonačelnika.

Ad.4.  Prijedlog zaključka o prihvaćanju Modela strateškog partnerstva za pokretanje 

           proizvodnje u Imunološkom zavodu između Grada Zagreba i Vlade Republike 

           Hrvatske
Gosp. Paradžik upoznaje članove Vijeća s prijedlogom. U raspravi sudjeluju gosp. Lochert, gđa. Čačinovič, gosp. Stura.

Nakon rasprave i glasovanja ( šest „za“- – gosp. Oljica, gosp. Domitrović, gosp. Troha, gosp. Stura, gosp. Stipanović, gosp. Štriga, jedan „protiv“- gosp. Lochert, ostali „suzdržani“) Vijeće donosi
Z A K LJ U Č A K

o davanju mišljenja na Prijedlog zaključka o prihvaćanju Modela strateškog partnerstva za pokretanje proizvodnje u Imunološkom zavodu između Grada Zagreba i Vlade Republike Hrvatske
l.   Vijeće Gradske četvrti Donji grad daje negativno mišljenje na Prijedlog zaključka o 
      prihvaćanju Modela strateškog partnerstva za pokretanje proizvodnje u Imunološkom 
      zavodu između Grada Zagreba i Vlade Republike Hrvatske.
2.   Ovaj će zaključak biti upućen Stručnoj službi gradonačelnika.

Ad.5.  Prijedlog odluke o dopunama Odluke o izvršavanju Proračuna Grada Zagreba za 
           2018.
Gosp. Paradžik pojašnjava prijedlog zaključka.

Vijeće, bez rasprave, većinom glasova „za“ ( jedan „protiv“- gosp. Lochert) donosi
.

Z A K LJ U Č A K

o davanju mišljenja na Prijedlog odluke o dopunama Odluke o izvršavanju Proračuna Grada Zagreba za 2018.
l.   Vijeće Gradske četvrti Donji grad daje pozitivno mišljenje na Prijedlog odluke o      

     dopunama Odluke o izvršavanju Proračuna Grada Zagreba za 2018.
2.   Ovaj će zaključak biti upućen Stručnoj službi gradonačelnika.

Ad.6.  Prijedlog izmjene Zagrebačke strategije izjednačavanja mogućnosti za osobe s 

           invaliditetom u razdoblju od 2016. do 2020.
Predsjednik upoznaje članove s prijedlogom zaključka. U raspravi sudjeluje gđa. Čačinović.

Vijeće jednoglasno donosi
Z A K LJ U Č A K

o davanju mišljenja na Prijedlog izmjene Zagrebačke strategije izjednačavanja mogućnosti za osobe s invaliditetom u razdoblju od 2016. do 2020.
l.   Vijeće Gradske četvrti Donji grad daje pozitivno mišljenje na Prijedlog izmjene 
     Zagrebačke strategije izjednačavanja mogućnosti za osobe s invaliditetom u razdoblju 
     od 2016. do 2020.
2.   Ovaj će zaključak biti upućen Stručnoj službi gradonačelnika.

Ad.7.  Prijedlog odluke o izboru Zajednice ponuditelja Pokop d.o.o. za povjeravanje 
           obavljanja poslova prijevoza pokojnika koji se financiraju iz Proračuna Grada  

           Zagreba
Gosp. Paradžik pojašnjava prijedlog zaključka. U raspravi sudjeluje gđa. Roje.
Nakon rasprave, Vijeće većinom glasova „protiv“( jedan „za“- gosp. Oljica, pet „suzdržanih“ - gosp. Domitrović, gosp. Troha, gosp. Stura, gosp. Stipanović, gosp. Lochert) donosi 

                                                            Z A K LJ U Č A K

o davanju mišljenja na Prijedlog odluke o izboru Zajednice ponuditelja Pokop d.o.o. za povjeravanje poslova prijevoza pokojnika koji se financiraju iz Proračuna Grada Zagreba
1.   Vijeće Gradske četvrti Donji grad daje negativno mišljenje na Prijedlog odluke o izboru 
      Zajednice ponuditelja Pokop d.o.o. za povjeravanje poslova prijevoza pokojnika koji se 
      financiraju iz Proračuna Grada Zagreba.
2.   Ovaj će zaključak biti upućen Stručnoj službi gradonačelnika.

Ad.8.  Prijedlog odluke o izmjenama i dopuni Odluke o određivanju poslova javne 
           rasvjete koji se financiraju iz Proračuna Grada Zagreba
Gosp. Paradžik pojašnjava prijedlog zaključka.

Vijeće,bez rasprave, nakon glasovanja ( četiri „za“- gosp. Domitrović, gosp. Troha, gosp. Stura, gosp. Stipanović, četiri „protiv“- gosp. Matula, gđa. Čačinovič, gosp. Faber, gosp. Stojković, ostali „suzdržani“) donosi
Z A K LJ U Č A K
o davanju mišljenja na Prijedlog odluke o izmjenama i dopuni Odluke o određivanju poslova javne rasvjete koji se financiraju iz proračuna Grada Zagreba

1.  Vijeće Gradske četvrti Donji grad daje negativno mišljenje na Prijedlog odluke o 
     izmjenama i dopuni Odluke o određivanju poslova javne rasvjete koji se financiraju iz 
     Proračuna Grada Zagreba.
2.  Ovaj će zaključak biti upućen Stručnoj službi gradonačelnika.

Ad.9.  Prijedlog zaključka o sklapanju I. Dodatka Ugovoru o pružanju komunalne     

           usluge i o nadoknadi dijela troškova prijevoza putnika u javnom prijevozu
Gosp. Paradžik pojašnjava prijedlog zaključka.

Vijeće, bez rasprave, nakon glasovanja ( tri „za“- gosp. Troha, gosp. Stura, gosp. Stipanović, pet „protiv“- gosp. Stojković, gđa. Čačinović, gosp. Matula, gđa. Barberić, gosp. Paradžik, ostali „suzdržani“) donosi
Z A K LJ U Č A K

o davanju mišljenja na Prijedlog zaključka o sklapanju I. Dodatka Ugovoru o pružanju komunalne usluge i o nadoknadi dijela troškova prijevoza putnika u javnom prijevozu

3. Vijeće Gradske četvrti Donji grad daje negativno mišljenje na Prijedlog zaključka o sklapanju I. Dodatka Ugovoru o pružanju komunalne usluge i o nadoknadi dijela troškova prijevoza putnika u javnom prijevozu.
4. Ovaj će zaključak biti upućen Stručnoj službi gradonačelnika.

Ad.10.  Prijedlog odluke o izmjenama i dopuni Odluke o Stipendiji Grada Zagreba za 

             nagrađene učenike srednjih škola na međunarodnim natjecanjima
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog odluke o izmjenama i dopuni Odluke o Stipendiji Grada Zagreba za nagrađene učenike srednjih škola na međunarodnim natjecanjima
      1.  Vijeće Gradske četvrti Donji grad daje pozitivno mišljenje na Prijedlog odluke o 

            izmjenama i dopuni Odluke o Stipendiji Grada Zagreba za nagrađene učenike srednjih 

            škola na međunarodnim natjecanjima.
       2.  Ovaj će zaključak biti upućen Stručnoj službi gradonačelnika.

Ad.11. Prijedlog odluke o Stipendiji Grada Zagreba za izvrsnost
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog odluke o Stipendiji Grada Zagreba za izvrsnost
        1.   Vijeće Gradske četvrti Donji grad daje pozitivno mišljenje na Prijedlog odluke o  

              Stipendiji Grada Zagreba za izvrsnost.
        2.   Ovaj će zaključak biti upućen Stručnoj službi gradonačelnika.

Ad.12.  Prijedlog odluke o Stipendiji Grada Zagreba za učenike koji se obrazuju za 

             deficitarna zanimanja za potrebe obrtništva
Vijeće, bez rasprave, većinom glasova „za“ ( jedan „suzdržan“- gosp. Lochert) donosi
Z A K LJ U Č A K

o davanju mišljenja na Prijedlog odluke o Stipendiji Grada Zagreba za učenike koji se obrazuju za deficitarna zanimanja za potrebe obrtništva

          1.  Vijeće Gradske četvrti Donji grad daje pozitivno mišljenje na Prijedlog odluke o  

               Stipendiji Grada Zagreba za učenike koji se obrazuju za deficitarna zanimanja za 

               potrebe obrtništva.
           2.  Ovaj će zaključak biti upućen Stručnoj službi gradonačelnika.

Ad.13.  Prijedlog odluke o promjeni djelatnosti Geodetske škole
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog odluke o promjeni djelatnosti Geodetske škole
l.   Vijeće Gradske četvrti Donji grad daje pozitivno mišljenje na Prijedlog odluke o  
     promjeni djelatnosti Geodetske škole.
       2.  Ovaj će zaključak biti upućen Stručnoj službi gradonačelnika.

Ad.14.  Prijedlog odluke o proširenju djelatnosti Dječje bolnice Srebrnjak
Vijeće, bez rasprave, jednoglasno donosi
Z A K LJ U Č A K

o davanju mišljenja na Prijedlog odluke o proširenju djelatnosti Dječje bolnice Srebrnjak
1.   Vijeće Gradske četvrti Donji grad daje pozitivno mišljenje na Prijedlog odluke o  
      proširenju djelatnosti Dječje bolnice Srebrnjak.
2.   Ovaj će zaključak biti upućen Stručnoj službi gradonačelnika.

Ad.15.  Prijedlog odluke o izmjenama i dopuni Odluke o javnim priznanjima Grada 
             Zagreba
Predsjednik Vijeća pojašnjava prijedlog odluke. U raspravi sudjeluju gđa.Čačinović, gosp. Faber, gosp. Stipanović.
Vijeće, nakon rasprave, većinom glasova „za“ ( dva „suzdržana“- gđa. Čačinovič, gđa. Barberić) donosi
Z A K LJ U Č A K

o davanju mišljenja na Prijedlog odluke o izmjenama i dopuni Odluke o javnim priznanjima Grada Zagreba
1.   Vijeće Gradske četvrti Donji grad daje pozitivno mišljenje na Prijedlog odluke o  
      izmjenama i dopuni Odluke o javnim priznanjima Grada Zagreba.
2.   Ovaj će zaključak biti upućen Stručnoj službi gradonačelnika.

Ad.16.  Prijedlog odluke o utvrđivanju lokacija za kupanje i trajanju kupališne sezone u 
             2018.
Vijeće, bez rasprave, jednoglasno donosi

Z A K LJ U Č A K

o davanju mišljenja na Prijedlog odluke o utvrđivanju lokacija za kupanje i trajanju kupališne sezone u 2018.
1.  Vijeće Gradske četvrti Donji grad daje pozitivno mišljenje na Prijedlog odluke o  
     utvrđivanju lokacija za kupanje i trajanju kupališne sezone  u 2018.
2.   Ovaj će zaključak biti upućen Stručnoj službi gradonačelnika.

Ad.17.  Prijedlog odluke o izmjeni i dopuni Odluke o obavljanju osnivačkih prava i 
             obveza nad javnom vatrogasnom postrojbom Grada Zagreba
Vijeće, bez rasprave, jednoglasno donosi

Z A K LJ U Č A K

o davanju mišljenja na Prijedlog odluke o izmjeni i dopuni Odluke o obavljanju osnivačkih prava i obveza nad javnom vatrogasnom postrojbom Grada Zagreba
        1.   Vijeće Gradske četvrti Donji grad daje pozitivno mišljenje na Prijedlog odluke o  
              izmjeni i dopuni Odluke o obavljanju osnivačkih prava i obveza nad javnom 
              vatrogasnom postrojbom Grada Zagreba.
        2.   Ovaj će zaključak biti upućen Stručnoj službi gradonačelnika.

Ad.18.  Prijedlog odluke o osnivanju postrojbi civilne zaštite opće namjene Grada 
             Zagreba
U raspravi sudjeluju gosp. Stura, gosp. Paradžik, gosp.Matula, gosp. Lochert.

Nakon rasprave, Vijeće jednoglasno donosi
Z A K LJ U Č A K

o davanju mišljenja na Prijedlog odluke o izmjeni i dopuni Odluke o obavljanju osnivačkih prava i obveza nad javnom vatrogasnom postrojbom Grada Zagreba
       1.  Vijeće Gradske četvrti Donji grad daje pozitivno mišljenje na Prijedlog odluke o  
            izmjeni i dopuni Odluke o obavljanju osnivačkih prava i obveza nad javnom 
            vatrogasnom postrojbom Grada Zagreba.
2.  Ovaj će zaključak biti upućen Stručnoj službi gradonačelnika.

Ad.19.  Prijedlog odluke o osnivanju postrojbi civilne zaštite specijalističke namjene 
             Grada Zagreba
Vijeće, bez rasprave, jednoglasno donosi

Z A K LJ U Č A K

o davanju mišljenja na Prijedlog odluke o osnivanju postrojbi civilne zaštite specijalističke namjene Grada Zagreba
1.  Vijeće Gradske četvrti Donji grad daje pozitivno mišljenje na Prijedlog odluke o  
     osnivanju postrojbi civilne zaštite specijalističke namjene Grada Zagreba.
2.  Ovaj će zaključak biti upućen Stručnoj službi gradonačelnika.

Ad.20.  Zbor građana

Gosp. Paradžik predlaže sazivanje Zbora građana vezano za netransparentno donošenje odluka javne ovlasti u svezi uređenja javnih površina. Primjeri za to su sadašnje uređenja  Trga žrtava fašizma te okoliša kod Vitićevog nebodera.

U raspravi sudjeluju gosp. Stura, gosp. Lochert, gosp. Stojković, gđa. Čačinović, gosp. Faber, gosp. Matula, gosp. Troha, gđa. Roje, gosp. Stipanović, gosp. Štriga,

Nakon rasprave, Vijeće većinom glasova „za“( četiri „suzdržana“- gosp. Troha, gosp. Stura, gosp. Stipanović, gosp. Domitrović) podržava organiziranje Zbora građana 
Ad.21.  Razno

Gosp. Stipanović upoznaje članove s prijedlogom Povjerenstva za MKA prošlog saziva Vijeća Gradske četvrti   vezano za uređenje staza na Trgu žrtava fašizma kada je rečeno da Grad planira kapitalnu investiciju na navedenom trgu.

Gosp. Lochert napominje da se ne zna da li se trenutno radi sanacija ili će biti nešto novo na spomenutom trgu.

 Gosp. Stojković ističe da je potrebna javna rasprava jer se radi o prenamjeni navedenog prostora.
Gosp. Štriga napominje da je njegov prijedlog uređenja dijela Klaićeve ulice neopravdano izostavljen u Planu komunalne aktivnost te zato želi podnjeti ostavku na članstvo u Povjerenstvu za MKA.
Predsjednik Vijeća predlaže gosp. Štrigi da još razmisli vezano za podnošenje ostavke te upoznaje članove Vijeća s zaključkom MO “Kralj Zvonimir“ o odrđivanju lokacije hranilišta mačaka. Vijeće Gradske četvrti većinom glasova „za“ ( dva „suzdržana“- gosp. Štriga i gosp.Domitrović) podržava zaključak MO kojim se ne podržava određivanje lokacija hranilišta za mačke.
Sjednica završena u 19.35 sati
Zapisnik vodila:
   Izeta Alić
KLASA: 026-02/18-001/270
URBROJ: 251-06-11-1-18-02

Zagreb, 24. travnja 2018.
                                    PREDSJEDNIK VIJEĆA

                     
  GRADSKE ČETVRTI DONJI GRAD

                                                                                                mr. sc. Petar Paradžik, prof.

